བླ་མ་ཕུན་ཚོགས་དགེ་ལེགས་དང་མའེ་ཁཱལ་མོན་ཧཱར་ཊི་གཉིས་ཝ་ཤིན་ཊོན་སློབ་གྲྭ་ཆེན་མོ་རུ་མཇལ་འཕྲད་བྱུང་འདུག་ལ།བླ་མ་ཕུན་ཚོགས་དགེ་ལེགས་ཀྱིས་སློབ་གྲྭ་དེ་རུ་ལོ་གཉིས་ཀྱི་རིང་ལ་བོད་ཀྱི་ཆོ་གའི་རོལ་དབྱངས་སློབ་ཁྲིད་གནང་འདུགམའེ་ཁཱལ་གྱིས་སློབ་གྲྭ་དེ་རུ་མི་རིགས་འདྲ་མིན་གྱི་སྲོལ་རྒྱུན་རོལ་མོའི་སློབ་ཚན་ལས་བོད་དང་འཇར་པན་གྱི་ཆོ་གའི་རོལ་མོ་དམིགས་སུ་བཟུང་ནས་སློབ་གཉེར་བྱས་ཏེ།སྒྱུ་རྩལ་རབ་འབྱམས་པའི་སློབ་སྦྱོང་མཐར་ཕྱིན་པར་གྱུར།དེ་ནས་མའེ་ཁཱལ་གྱིས་མའེ་ཁོ་རོ་སོ་ཕི་ཊི་ཞེས་པའི་གློག་ཀླད་བཟོ་ལས་ཁང་གི་སྣ་འཛོམས་བརྒྱུད་ལམ་ཀྱི་ཤེས་རིག་སྡེ་ཚན་དུ་ལོ་ངོ་བཅུ་གཉིས་ཀྱི་རིང་ལ་ཕྱག་ལས་གནང་སྟེ།ད་སྐབས་གྲོང་ཁྱེར་ནེའུ་ཡོག་གི་ཀོ་ལིམ་སྦི་ཡ་སློབ་གྲྭ་ཆེན་མོ་རུ་བོད་རིག་པའི་ཞིབ་འཇུག་ཁོངས་སུ་སྒྱུ་རྩལ་རབ་འབྱམས་པའི་སློབ་གཉེར་གནང་མུས་ཡིན།